**MINISTERUL TRANSPORTURILOR ȘI INFRASTRUCTURII**

**ORDIN**

**Nr. …………… din ………………………..**

pentru modificarea şi completarea Normelor metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr.27/2011 privind transporturilor rutiere, aprobate prin Ordinul ministrului transporturilor şi infrastructurii nr.980/2011

Având în vedere prevederile art. 6 alin. (2) lit. e) și art.6 alin.(3) lit.d) din Ordonanţa Guvernului nr.27/2011 privind transporturile rutiere, cu modificările și completările ulterioare,

În temeiul prevederilor art.V alin.(2) din Ordonanța Guvernului nr.12/2022 privind modificarea și completarea unor acte normative din domeniul transporturilor rutiere, precum şi ale art. 9 alin. (4) din Hotărârea Guvernului nr. 370/2021 privind organizarea și funcționarea Ministerului Transporturilor și Infrastructurii, cu modificările și completările ulterioare,

viceprim-ministru, ministrul transporturilor și infrastructurii emite următorul ordin,

**Art. I** – Normele metodologice privind aplicarea prevederilor referitoare la organizarea şi efectuarea transporturile rutiere şi a activităţilor conexe acestora stabilite prin Ordonanţa Guvernului nr.27/2011 privind transporturilor rutiere aprobate prin Ordinul ministrului transporturilor şi infrastructurii nr. 980/2011, publicat în Monitorul Oficial al României, Partea I, nr. 854 şi 854 Bis din 2 decembrie 2011, cu modificările şi completările ulterioare, se modifică şi se completează după cum urmează:

**1.** Articolul 9 se modifică și va avea următorul cuprins:

„Art.9 - Se consideră îndeplinită cerința privind sediul real și stabil, dacă întreprinderea îndeplinește condiţiile prevăzute la art.13 al Ordonanței Guvernului nr.27/2011.”

**2**. Articolul 10 se modifică și va avea următorul cuprins:

„Art.10 - Se consideră îndeplinită cerința privind sediul buna reputație, dacă întreprinderea îndeplinește condiţiile prevăzute la art.14 al Ordonanței Guvernului nr.27/2011.”

**3.** Articolele 11,12 și 13 se abrogă.

**4.** Articolul 14 se modifică și va avea următorul cuprins:

„Art.14 - Se consideră îndeplinită cerința privind capacitatea financiară, dacă întreprinderea îndeplinește condiţiile prevăzute la art.15 al Ordonanței Guvernului nr.27/2011.”

**5**. Articolul 15 se modifică şi va avea următorul cuprins:

„Art.15 - (1) Se consideră îndeplinită cerința privind competența profesională, dacă întreprinderea îndeplinește condiţiile prevăzute la art.12 al Ordonanței Guvernului nr.27/2011.”

(2) Certificatul de competenţă profesională al managerului de transport se obţine în condiţiile prevăzute la [art. 8](https://lege5.ro/App/Document/gi4demzzhe/regulamentul-nr-1071-2009-de-stabilire-a-unor-norme-comune-privind-conditiile-care-trebuie-indeplinite-pentru-exercitarea-ocupatiei-de-operator-de-transport-rutier-si-de-abrogare-a-directivei-96-26-ce?pid=59247131&d=2022-02-08#p-59247131) din Regulamentul (CE) nr. 1071/2009.”

**6.** La articolul 21, alineatul (2) se modifică și va avea următorul cuprins:

„(2) Cererea depusă sau transmisă în conformitate cu prevederile alin. (1) va fi însoţită de următoarele:

a) document doveditor privind deţinerea sediului real și stabil unde întreprinderea îşi păstrează documentele prevăzute la lit.a) a art.13 al Ordonanței Guvernului nr.27/2011;

b) document/documente doveditoare a îndeplinirii condițiilor prevăzute la lit. c) și d) ale art.13 al Ordonanței Guvernului nr.27/2011;

c) document privind asigurarea întreținerii tehnice a vehiculelor rutiere utilizate;

d) declaraţie pe propria răspundere a întreprinderii din care să rezulte că întreprinderea respectă prevederile lit.b) a art.13 al Ordonanței Guvernului nr.27/2011;

e) cazierul judiciar al managerului de transport şi declaraţie pe propria răspundere a acestuia din care să reiasă că nu a fost sancţionat pentru încălcările prevăzute la art. 6 alin. (1) [lit. a)](https://lege5.ro/App/Document/gi4demzzhe/regulamentul-nr-1071-2009-de-stabilire-a-unor-norme-comune-privind-conditiile-care-trebuie-indeplinite-pentru-exercitarea-ocupatiei-de-operator-de-transport-rutier-si-de-abrogare-a-directivei-96-26-ce?pid=59247093&d=2022-02-17#p-59247093) şi [b)](https://lege5.ro/App/Document/gi4demzzhe/regulamentul-nr-1071-2009-de-stabilire-a-unor-norme-comune-privind-conditiile-care-trebuie-indeplinite-pentru-exercitarea-ocupatiei-de-operator-de-transport-rutier-si-de-abrogare-a-directivei-96-26-ce?pid=59247100&d=2022-02-17#p-59247100) din Regulamentul (CE) nr. 1071/2009 sau actul prevăzut la [art. 19](https://lege5.ro/App/Document/gi4demzzhe/regulamentul-nr-1071-2009-de-stabilire-a-unor-norme-comune-privind-conditiile-care-trebuie-indeplinite-pentru-exercitarea-ocupatiei-de-operator-de-transport-rutier-si-de-abrogare-a-directivei-96-26-ce?pid=59247217&d=2022-02-17#p-59247217) din Regulamentul (CE) nr. 1071/2009, în cazul în cazul resortisanţilor altor state membre ale Uniunii Europene;

f) cazierul judiciar al întreprinderii şi declaraţie pe propria răspundere a acesteia din care să reiasă că întreprinderea nu a fost sancţionată pentru încălcările prevăzute la art. 6 alin. (1) [lit. a)](https://lege5.ro/App/Document/gi4demzzhe/regulamentul-nr-1071-2009-de-stabilire-a-unor-norme-comune-privind-conditiile-care-trebuie-indeplinite-pentru-exercitarea-ocupatiei-de-operator-de-transport-rutier-si-de-abrogare-a-directivei-96-26-ce?pid=59247093&d=2022-02-17#p-59247093) şi [b)](https://lege5.ro/App/Document/gi4demzzhe/regulamentul-nr-1071-2009-de-stabilire-a-unor-norme-comune-privind-conditiile-care-trebuie-indeplinite-pentru-exercitarea-ocupatiei-de-operator-de-transport-rutier-si-de-abrogare-a-directivei-96-26-ce?pid=59247100&d=2022-02-17#p-59247100) din Regulamentul (CE) nr. 1071/2009;

g) document privind îndeplinirea condiţiei de capacitate financiară prevăzut la [art.](https://lege5.ro/App/Document/gi4demzzhe/regulamentul-nr-1071-2009-de-stabilire-a-unor-norme-comune-privind-conditiile-care-trebuie-indeplinite-pentru-exercitarea-ocupatiei-de-operator-de-transport-rutier-si-de-abrogare-a-directivei-96-26-ce?pid=59247123&d=2022-02-17#p-59247123) 14 al Ordonanței Guvernului nr.27/2011;

h) dovada recunoaşterii certificatului de competenţă profesională al managerului de transport valabil pentru tipul de transport efectuat, în cazul în care acesta a fost eliberat de autorităţile competente din statele membre ale Uniunii Europene, altul decât România, din Spaţiul Economic European sau din Confederaţia Elveţiană.

i) cartea de identitate a vehiculului, certificatul de înmatriculare şi anexa la certificatul de înmatriculare cu inspecţia tehnică periodică în termen de valabilitate efectuată conform reglementărilor legale, în copie; în cazul efectuării transportului rutier naţional contra cost de vehicule rutiere defecte sau care sunt avariate, cartea de identitate a vehiculului trebuie să conţină înscrisuri specifice din care să reiasă că vehiculul respectiv poate fi utilizat la efectuarea transportului rutier de vehicule rutiere defecte sau care sunt avariate.”

**7.** La articolul 26, alineatul (1) se modifică şi va avea următorul cuprins:

„(1) Copia conformă a licenţei comunitare se eliberează în termen de 15 zile pentru un autovehicul sau ansamblu de vehicule în funcţie de tipul de transport rutier efectuat, respectiv transport rutier de mărfuri ori transport rutier de persoane.”

**8.** La articolul 26, după alineatul (2) se introduce un nou alineat, alineatul (21) cu următorul cuprins:

„(21) În situația în care un operator de transport solicită eliberarea unei copii conforme a licenței comunitare iar condiția referitoare la managerul de transport prevăzută la art.12 alin.(3) din Ordonanța Guvernului nr.27/2011 nu mai este îndeplinită, copia conformă a licenței comunitare nu se eliberează.”

**9.** La articolul 134 lit.s), punctul (ix) se abrogă.

**10.** Anexele nr. 5, 6, 7, 8, 12, 13, 37, 39 și 41 se abrogă.

**11.** Autoritatea Rutieră Română – A.R.R. stabilește modele cererilor pentru eliberarea licențelor comunitare, certificatelor de transport în cont propriu, copiilor conforme aferente acestora, certificatului de transport rutier internațional în cont propriu prevăzut la art. 5 alin. (5) din Regulamentul (CE) nr. 1073/200, licențelor pentru activități conexe transportului rutier, precum și modelele declarațiilor pe propria răspundere ale managerilor de transport și le publică pe pagina proprie de internet.

**Art. II -** Autoritatea Rutieră Română – A.R.R. va duce la îndeplinire prevederile prezentului ordin.

**Art. III -** Prezentul ordin se publică în Monitorul Oficial al României, Partea I.

**VICEPRIM-MINISTRU, MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**SECRETAR DE STAT**

**ADRIAN-GEORGE FOGHIȘ**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ADRIAN DANIEL GĂVRUȚA**

**DIRECŢIA AVIZARE**

**DIRECTOR**

**LAURA ELENA ȚOPA**

**DIRECŢIA TRANSPORT RUTIER**

**DIRECTOR**

**ADRIANA KALAPIS**

**AUTORITATEA RUTIERĂ ROMÂNĂ**

**DIRECTOR GENERAL**

**COSTEL DORIN ȘTEFAN**